Наименование учреждения СОШ № 2

ФИО Машимова Алмас Шарапатовна

Должность Учитель Стаж работы 8

Категория І

Предмет «Самопознание»

Тема «**Ар – намыс  керек  адамға**»

Класс 9

***Өзiн-өзi тану сабағының жоспары***

**Мектеп:** № 2 ЖОББМ

**Мұғалім:** Машимова Алмас Шарапатқызы

**Сабақтың тақырыбы:** Ар-намыс керек адамға

**Құндылық:** қиянат жасамау

**Қасиеттері**: адамғершілік,намысшыл

**Сынып:** 9

|  |  |
| --- | --- |
| **Сабақ мақсаты:** оқушыларға ұят, намыс, ар туралы түсінікрерін кеңейту  **Міндеттері:**  **-**ар, намыс, ұят ұғымдарының мәнін ашу;  - адами құндылықтарының сақталуына ықпал ету;  - саналы ойға бағыттау. | Ресурстар:оқулық, дәптер, А2,А3,маркер,бейнеппроек-тор, ән мәтіні, әңгіме |
| Сабақтың барысы:  **1.Ұйымдастыру**  Сабаққа қызығушылық тудыру  **Тыныштық сәті«Нұрға бөлену»**  Ыңғайланып отырыңдар, денелеріңді түзу ұстаңдар. Аяқ-қолыңды айқастырмаңдар. Қолыңды тізеңе немесе үстелге қоюға болады. Көздеріңізді жұмуларыңды өтінемін. Елестетіп көріңдер: Күн нұры сенің төбеңнен өтіп, кеудеңе қарай бойлап барады. Кеудеңнің орта тұсында гүл түйнегі орналасқан. Гүлдің түйнегі нұрдан баяу ашылып келеді. Балғын және таза әсем гүл сіздің әр ойыңды, әр сезіміңді, эмоцияң мен тілек-қалауыңды шайып, жүректеріңнің қауызын ашты. Нұр сәулесі сенің бойыңа ақырын тарай бастағанын елестетіңдер. Ол біртіндеп күшейе түсуде. Оймен осы нұрды қолдарыңа түсір. Сенің қолдарың нұрға бөленіп, сәуле шашуда. Қолымыз тек жақсы, ізгі істер істейді және баршаға көмектеседі. Нұр аяқтарыңа тарады. Аяқтарың нұр сәулесін шашуда. Олар сені тек жақсылық жасау үшін жақсы жерлерге апарады. Олар нұр мен махаббат құралына айналды. Одан әрі нұр сенің аузыңа, тіліңе тарады. Тілің тек шындықты және жақсы, ізгі сөздер ғана айтады. Нұрды құлақтарыңа бағытта, құлақтарың тек жақсы сөз бен әсем әуенді ғана естиді. Нұр көздерімізге де жетті, көзіміз тек жақсыға қарап, бәрінен жақсылықты ғана көреді. Сенің басың түгелдей нұрға бөленіп, басыңа тек ізгі, сәулелі ой келеді. Нұр бірте-бірте қарқын және шұғылана бастайды, сенің денеңнен шығып, жан-жағыңа сәуле шашады. Осы нұрды туысқандарыңа, мұғалімдеріңе, достарыңа, таныстарыңа бағытта. Нұрды уақытша түсініспей, ренжісіп жүрген адамдарға да бағытта, олардың да жүрегі нұрға толсын. Осы нұр бүкіл әлемге: барлық адамдарға, жан-жануарларға, өсімдіктерге, барлық тірі жанға таралсын... Ғаламның барлық түпкір-түпкіріне нұр бағытта. Ойша айт: «Мен нұрлымын... Нұр менің ішімде... Мен Нұрмын». Осындай Нұр, Махаббат және Тыныштық күйінде отыра тұр... Енді осы Нұрды жүрегіңе орналастыр. Нұрға толы бүкіл әлем сенің жүрегіңде. Оны осындай әсем қалыпта сақта. Жаймен көздеріңді ашуға болады. Рахмет.  (**6мин)** | Сабақ барысын талдау: |
| **2.Миға шабуыл**  Ар, Намыс, Ұят ұғымдары туралы не білесіздер?   Өз ісіңізге қатты ұялған кезіңіз болды ма?   “Ар-намыс керек адамға” дегенді қалай түсінесіз?   Адамның өз арын адал сақтауына қандай қасиеттер көмектеседі?  **Тапсырма**  Баубек Бұлқышев әңгімесінен үзінді  ...Жау оғының астында қасқайып күлісіп тұрғаншығыс адамдарын жаным сондай сүйеді. Асылы, біздің халық намысқой, «өлімнен ұят күшті» дейтін халық қой. Ел намысы үшін өлген ер өлімі бізде қадірлі,сондықтан біз өлімнен намыс жоғары дегенді жау оғының астында да қайталап айтамыз.  Мықты бол, Шығыс ұлы!  “Өлімнен ұят күшті”, “Өлімнен намыс жоғары” деген сөздерді  талдап түсіндіріңдер  (6мин) **3.Дәйексөз**  **Ұят– ар сақтайды, арлыны ел мақтайды»   Халық мақалы**  Дәйексөзді дәптерге жазу, мағынасын түсіндіру  Дәйексөзді екі-үш рет қайталау. Жатқа айту.  Дәйексөзді қалай түсінесіңдер?  Сабақтың тақырыбы мен мақсатына шығу. Тақырып құндылығын ашу. (**4мин)** |  |
| **4.** **Мәтінмен жұмыс** .(үйге берілген мәтін) «Балқар аңызы»  Алғашқы қар жауған күн екен. Таңертең бір қария үйден шығып, айналаға қараса, аппақ қар жатады және өздерінің үйінің есігінен шығып кеткен бір ізді көреді. «Астапыралла, отбасымның барлық мүшесі әлі ұйықтап жатыр емес пе? Сонда үйден шығып кеткен бұл кім екен? »-деп әлгі іздің соңынан түсіп жүре береді. Үйден біраз ұзағанда біреуді кезіктіреді. Ол-Нәсіп екен. Ақсақал «Сен қайда бара жатырсың?»-деп  сұрайды. Сол кезде Нәсіп «Мен осы күнге дейін сіздердің үйлеріңізде болдым. Енді басқа үйлерге кетіп бара жатырмын. Оларға да баруым керек қой»-деп жауап берді. Ақсақал Нәсіпке кетпеуін, үйге қайта келуін өтінді. Сонда Нәсіп «Мен сенің бір тілегіңді орындайын, айтыңыз» дейді.Ақсақал болса, «Жүр,үйге жүр. Отбасыммен ақылдасып отырып, тілегімді айтайын»-дейді. Алайда Нәсіп осы жерде күтетінін, ақсақалдың өзі барып, отбасы мүшелерімен ақылдасып келуіне кеңес береді. Амал жоқ, ақсақал асығып, алып-ұшып үйіне келеді. Әйелін, бала-шағасын оятып, ақылдасуға шақырады. Бәрі жиналып, әр түрлі тілектерін айтады. Біреуі алтын керек, ақша керек, енді бірі жылқы және басқа мал керек дейді. Ақсақал соңында «Ал бәрің де айтып болдыңдар ма?» - деп сұрайды. Сол кезде біреуі «анау шымылдықтың ар жағында отырған кішкентай келін қалды. Сол айтқан жоқ»- дейді. Атасы жас келіннің тілегін сұрап келуге кіші қызын жұмсайды. Бір кіші қайын сіңілісі тілмаш секілді отбасы мен келіннің арасына делдал болып жүреді. Сөйтіп, жас келіннен қандай тілегің бар деп сұраса, ол «абырой, намыс керек» депті. Оны естіген ақсақал «Бәріңнің манадан айтқан ойларың көңілімнен шықпады. Жас келініміздің тілегі ерекше екен. Мен осыған тоқтам жасап отырмын. Барып Нәсіпке айтамын»- деп, тұра жөнеліпті. Нәсіпке келіп, «Байлығымы, дүние-мүлкімді алып кете бер. Бізге тек абырой,намысты қалдырсаңыз болғаны,-дейді. Мұны естіген Нәсіп «Мен кеткелі тұр едім.Ал мына тілектеріңмен аяқ-қолымды байлап тастағандай болдыңдар.Енді мен ешқайда кетпей,сіздермен бірге бола беремін. Абырой, намыс болған жерде, бақыт та, береке де болады. Адамға абырой, намыстан асқан рухани құндылық жоқ»-депті. Сөйтіп, Нәсіп ақсақалға ілесіп, үйлеріне келген екен.  Нәсіп қандай ой түйді?  Қарияның шешімімен келісесің бе?  Назар аударыңыз  Әр адамның бойында абырой, намысы болса, алмайтын асуы қалмайды, ұлттық салт-дәстүрін, ана тілін құрмет тұтып, патриоттық сезімі жоғары болатынына ешқандай күмәнің болмайды. Бұл да – ұлттық тәрбиенің қайнар бұлақтарының бірі. (**10мин)** |  |
| **5.Шығармашылық жұмыс.**    Тапсырма  Берілген нақыл сөздерді оқып, түсіндіру.   Адамның ұяты етінде, адамгершілігі ниетінде.   Халық нақылы  Ар-намысыңның пәктігі –  Жан-дүниеңнің шаттығы.   Мұзафар Әлімбаев  Ұят жүрген жерде абырой төгілмейді,  Абырой бар жерде ар шапаны сөгілмейді.   Халық нақылы  Абырой – ар еңбегі.  Халық нақылы  Намысы бар жігіттің, нар күшіндей күші бар,  Намысы жоқ жігіттің, намыспенен несі бар?   Халық нақылы  Бұрқ етті қазақ баласы,  Кеудеде өршіп наласы.  Алаңға қарай ағылды,  Таусылып барлық шарасы.  Қазақтың намысын оятқан Алматыдағы Желтоқсан оқиғасына тоқталу. **(8мин)** |  |
| **6. Бағалау (1мин)** |  |
| **Топпен ән айту**  6.Топпен ән айту. Баян Нұрмышеваның орындауындағы ән. (5мин) |  |
| **7.Үйге тапсырма**:А.Құнанбаевтың өлеңін оқу. **Тақтада .** |  |